recursal/SuperWikiNEXT-32B huggingface dataset:
Vulkaner på *Big Island*.
**Hawaii**, også kalt «**Big Island**», er den største øya i det vulkanske arkipelet som utgjør Hawaiiøyene og delstaten Hawaii i USA.

Øya er en av åtte større vulkanske øyer i Hawaiiøyene. Den hevdes å være oppkalt etter den polynesiske navigatøren Hawai’iloa, som skal ha oppdaget øyene. For å unngå misforståelser mellom delstaten Hawaii og øya Hawaii refererer ofte befolkningen til sistnevnte som «Big Island».

På Hawaii ligger tregrensen på cirka 2 348 m, mens den alpine grensen regnes ved 3 048 m. Mellom disse grensene ligger det en sone med varierende krattskog og gresstyper. Over alpingrensen består vegetasjonen mest av moser og lav.

I 2003 hadde øya en fastboende befolkning på 158 423 personer.

Vulkaner på øya
---------------

Hawaii (Big Island) domineres av fem vulkaner, som alle er av typen skjoldvulkan.

* Mauna Kea (4 205 moh.)
* Mauna Loa (4 169 moh.)
* Hualālai (2 521 moh.)
* Kohala (1 670 moh.)
* Kīlauea (1 247 moh.)

Kīlauea er den mest aktive vulkanen på Hawaiiøyene. Der har Puʻu ʻŌʻō-krateret vært i kontinuerlig utbrudd på den østlige riftsonen siden 1983, og utbruddet pågår fortsatt (mai 2015). Og fra Halemaʻumaʻu-krateret siger det ut giftig svoveldioksid (SO2).

Viktige byer
------------

* Hilo er med sine 40 759 innbyggere den største byen på øya og den nest største i delstaten, etter Honolulu, som ligger på øya Oahu. University of Hawaii har en avdeling i byen.
* Kailua-Kona er øyas nest største by og er sentrum for øyas turisme.

Se også
-------

* Hawaii Volcanoes nasjonalpark

Referanser
----------

1. ↑  Hawaii *Encyclopedia.com*

Eksterne lenker
---------------

* (en) Hawaii (island) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** NKC **·** GeoNames **·** GNIS
 |
**Chicago Blackhawks** (skrevet **Chicago Black Hawks** fram til 1986) er en ishockeyklubb i den nordamerikanske proffligaen NHL. Klubben ble grunnlagt i 1928 og har vunnet Stanley Cup seks ganger (1934, 1938, 1961, 2010, 2013 og 2015)

Klubben spiller hjemmekampene sine i United Center i Chicago, Illinois. Klubbfargene er Rødt, hvitt og svart 

Blackhawks er en av de mest klassiske lagene i NHL og tilhører de såkalte Original Six. De ble grunnlagt av kaptein Frederick McLaughlin og døpt etter regimentet han hadde ansvaret for under 1. verdenskrig. Han utmerket seg med å sette sammen et lag bestående kun av amerikanske spillere som overrasket alle og tok hjem Stanley Cup i 1934.

I moderne tid utmerket Chicago seg lenge som en av de største skuffelsene i amerikansk proffidrett. Etter finaleopptredenen mot Pittsburgh i 1992 og flyttingen fra det klassiske Chicago Stadium til nye United Center to år senere slet laget lenge med å utmerke seg. Flere svake sesonger førte imidlertid til at laget fikk flere tidlige valg i draften på 2000-tallet og fikk med det unge spillere som Jonathan Toews og Patrick Kane som har slått igjennom som noen av hockeyens unge superstjerner. Også norsk-ættede Dustin Byfuglien var en viktig brikke i laget.

I 2010 vant laget Stanley Cup for første gang siden 1961 etter å ha slått Philadelphia Flyers i finalespillet. I 2013 vant laget igjen Stanley Cup etter å ha slått Boston Bruins. I 2015 vant Blackhawks nok en gang Stanley Cup etter å ha slått Tampa Bay Lightning 4–2 i kamper.

Eksterne lenker
---------------

* (en) Offisielt nettsted Rediger på Wikidata

* (en) Chicago Blackhawks – kategori av bilder, video eller lyd på Commons Rediger på Wikidata

| * v
* d
* r
National Hockey League 2021/22 |
| --- |
| Eastern Conference | 

|  |  |
| --- | --- |
| Atlantic Division | Boston Bruins **·** Buffalo Sabres **·** Detroit Red Wings **·** Florida Panthers **·** Montreal Canadiens **·** Ottawa Senators **·** Tampa Bay Lightning **·** Toronto Maple Leafs |
| Metropolitan Division | Carolina Hurricanes **·** Columbus Blue Jackets **·** New Jersey Devils **·** New York Islanders **·** New York Rangers **·** Philadelphia Flyers **·** Pittsburgh Penguins **·** Washington Capitals |

 |
| Western Conference | 

|  |  |
| --- | --- |
| Pacific Division | Anaheim Ducks **·** Calgary Flames **·** Edmonton Oilers **·** Los Angeles Kings **·** San Jose Sharks **·** Seattle Kraken  **·** Vancouver Canucks **·** Vegas Golden Knights |
| Central Division | Arizona Coyotes **·** Chicago Blackhawks **·** Colorado Avalanche **·** Dallas Stars **·** Minnesota Wild **·** Nashville Predators **·** St. Louis Blues **·** Winnipeg Jets |

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
***Kompisser*** (orig. *Pardners*) er en amerikansk western-komedie fra 1956, med Jerry Lewis og Dean Martin i hovedrollene.

Filmen ble regissert av Norman Taurog. Den var en parodi på amerikanske westerns, og inneholder også en rekke sangnumre.

Handling
--------

En natt i 1931 angriper Sam Hollis og en maskert gjeng K Ranch, hvor eier Wade Kingsley og partner Slim Mosley modig forsvarer eiendommen deres. Men Matilda Kingsley og spedbarnssønnen Wade Jr. returnerte tidligere østover til New York, hennes hjemby. Wade og Slim blir myrdet, men lover før de dør at sønnene deres en dag kommer til å hevne dem. 25 år senere i 1956 får den velstående Matilda besøk av niesen Carol og en cowboy ved navn Slim Mosley, Jr. som har kommet til New York City for å konkurrere i en rodeo. De har også til hensikt å bruke Slims inntekter til å kjøpe en kostbar okse kalt Cuddles, og ta den med tilbake vestover.

Men Wade Jr. dukker også opp ved rodeoen, hvor hans forstyrrelser koster Slim første-premien under konkurransen. For å gjøre det godt igjen, kjøper Wade oksen til Slim, og reiser sammen med dem vestover med tog. Men Wade blir værende i området, og ender med å bli valgt til sheriff - og møter også den søte unge kvinnen Dolly Riley. Men ranch-medarbeider Pete Rio arbeider i all hemmelighet sammen med bank-mannen Dan Hollis, som er like korrupt som faren hans var. Dan ønsker å ta kontroll over hele K Ranch, slik at han kan selge hele dette området til myndighetene - som ønsker å bygge en demning.

Rolleliste
----------

* Dean Martin - Slim Mosely / Slim, Jr.
* Jerry Lewis - Wade Kingsley / Wade, Jr.
* Agnes Moorehead - Matilda Kingsley
* Lori Nelson - Carol
* Jeff Morrow - Rio
* John Baragrey - Dan and Sam Hollis
* Jackie Loughery - Dolly
* Milton Frome - the Butler
* Lon Chaney, Jr. - Whitey
* Lee Van Cleef - Gus
* Jack Elam - Pete
* Bob Steele - Shorty
* Emory Parnell - oberst Hart

Referanser
----------

1. ↑  «Filmen på filmweb.no» **(norsk)**. Besøkt 25. februar 2016.

Eksterne lenker
---------------

* (en) *Kompisser* på Internet Movie Database Rediger på Wikidata

* (no) *Kompisser* hos Filmfront Rediger på Wikidata

* (sv) *Kompisser* i Svensk Filmdatabas Rediger på Wikidata

* (en) *Kompisser* på AllMovie Rediger på Wikidata

* (fr) *Kompisser* på Allociné Rediger på Wikidata

* (nl) *Kompisser* på MovieMeter Rediger på Wikidata

* (en) *Kompisser* på Turner Classic Movies Rediger på Wikidata

* (en) *Kompisser* på Rotten Tomatoes Rediger på Wikidata

* (en) *Kompisser* på Box Office Mojo Rediger på Wikidata

Portal: Film
Hawaii Loa Campus
**Hawaii Pacific University** er et privat, ikke-kommersielt universitet i Honolulu og Kane'ohe i delstaten Hawaii, USA. Det ble grunnlagt 1965, og slått sammen med *Honolulu Christian College* i 1966 og *Hawaii Loa College* i 1992. Siden 2003 er *HPU* tilknyttet Oceanic Institute.

Foruten klassiske *liberal arts*-program tilbys det studier i sykepleie, journalistikk, oseanografi og business.

Campuser og colleger omfatter:

* HPU Honolulu
* HPU Loa, Kane'ohe (Windward Campus)
* HPU Military Campus Programs (> 2 500 studenter)

Ved *HPU* var det 8 080 studenter og 618 vitenskapelig ansatte i 2006, og skolepengene var US$ 13 080 per år. Det tilbys studier opp til Mastergrad. Det tilbys 50 bachelorprogrammer og elleve masterprogrammer. Noen av studenter studerer via fjernundervisning på Internett.

Eksterne lenker
---------------

* (en) Offisielt nettsted Rediger på Wikidata
* Oceanic Institute

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |


1. 1 2   *Integrated Postsecondary Education Data System*, Wikidata Q6042926,
**«Li'l Red Riding Hood»** er en amerikansk sang med melodi og tekst av Ronald «Ron» Blackwell. En versjon med Sam the Sham and the Pharaohs ble utgitt på single for MGM Records i 1966. Den ble seritifsert til gullplate av the RIAA 11. august 1966

Premiss
-------

Sangen er bygd omkring Charles Perraults eventyr om Rødhette. Den tar for seg slutten innen bestemoren gjør sin inntreden. Sangen anvender eksplisitt flertydigheten i moderne engelsk mellom «wolf» (kjøtteter) og «wolf» (en mann med skjulte seksuelle intensjoner). Sangens jeg-person bemerker *«what big eyes»* og *«what full lips»* som Rødhette har og til slutt *«what a big heart»* som han selv har. Et ekstra element er at han sier (formodentlig til siden, mot sangens lyttere) at han er forkledd i fåreklær inntil han kan demonstrere sine gode intensjoner, men han synes å ha det vanskelig med å undertrykke sine ulvehyl til fordel for sauebreking. Én av hans signaturlinjer er *«you're everything that a big wolf could want»*.

Coverversjoner
--------------

Påfølgende innspillinger av Blackwells komposisjon innbefatter en versjon med punk rockbandet Bowling for Soup på sitt album *Bowling to the Soup Goes to the Movies* (2005). En coverversjon med The Smashing Pumpkins ble utgitt i bandets albumserie *Live Smashing Pumpkins*. ApologetiX parodierte den som «Little Read Bible-Book» på sitt album *Adap Up* (2004). En coverversjon ble også gjort av punkpionérene 999. En coverversjon forekom på the Voodoo Glow Skulls album *Steady As She Goes* (2002), oppført som «Hidden Untitled Track».

Norsk versjon
-------------

P. Mynte har skrevet en norsk tekst. På norsk bærer den tittelen «Ulven Petter».

Innspilling
-----------

* The Zodiacs. Utgitt på singlen Troll TR 211 i 1966.

I filmer
--------

Sangen utgjorde et fremtredende element i intrigen til spillefilmen *Innen rekkevidde* (*Striking Distance*) med Bruce Willis i hovedrollen fra 1993 samt i spillefilmen *Wild Country* fra 2005.

Listeplassering
---------------

Den var Sam the Sham and the Pharaohs andre Top 10-hit og nådde andreplassen på Billboard Hot 100-listen i august 1966.

Referanser
----------

1. ↑  RIAA Gold & Platinum Search
2. ↑  «Striking Distance» **(engelsk)**. Internet Movie Database.
3. ↑  «Wild Country» **(engelsk)**. Internet Movie Database.

|  |  |
| --- | --- |
| Oppslagsverk/autoritetsdata | MusicBrainz
 |
**Hawaiiskjorter** er fargerike, mønstrede, gjerne kortermede skjorter med krage som stammer, som navnet sier, fra Hawaii. Skjortene er skåret rett nedentil, og er ment å brukes utenpå bukser. Skjortene har gjerne brystlomme, der det er gjort stor flid i å passe på at mønsteret på lommen er i flukt med mønsteret på skjorten.

Den første avisannonsen for Hawaiiskjorter, eller «Aloha Shirts» som de ble markedsført som, sto på trykk i avisene i Honolulu i  juni 1935. Og det var den japanske skjortemakeren Musa-Shiya Shoten som sto bak.  Utover 1930-tallet dukket det opp utallige versjoner av Aloha-skjorten, særlig hos japanske og kinesiske skjortemakere på Hawaii.

Opprinnelig ble Hawaii-skjortene sydd av samme stoff som japanske hverdagskimonoer, og hadde distinkt japanske mønstere. Ettersom skjortene ble mer og mer populære, begynte de også å få mer polynesiske motiver som palmer, kanoer, bølger og ananas.

Selv om Aloha-skjortene først ble laget for det lokale markedet, ble de raskt populære blant amerikanske militære på øyene, både de som var stasjonert på Hawaii og de som ble sendt til øyene for å hvile ut etter andre verdenskrig og Korea-krigen. Soldatene tok skjortene med seg hjem til fastlandet der de ble populære minner.

Med masseturismen på 1950/60-tallet, økte også interessen for skjortene som ble en standard souvenir for turistene fra fastlandet. Hawaiiskjorten ble en del av etterkrigstidens populærkultur, og ble brukt av så vel legene i MASH som av Elvis Presley på coveret av platen *Blue Hawaii* i 1961.

Referanser
----------

1. ↑  «Hawaiiskjorten». *Enkeltspent* **(engelsk)**. 23. juni 2016. Besøkt 15. oktober 2020.

|  |  |
| --- | --- |
| Oppslagsverk/autoritetsdata | GND **·** LCCN
 |
En CFD-stigebil
**Chicago Fire Department** (**CFD**) er Chicagos kommunale brannvesen og ambulansetjeneste. CFD er USAs nest største brannvesen etter Fire Department of the City of New York, målt etter antall uniformerte brannkonstabler, og det største i Midtvesten. Det er også et av landets eldste store brannvesen, og ble etablert i 1858.

Etaten har 4 314 uniformerte brannkonstabler og 619 ambulansearbeidere. Ellers består CFDs kapasiteter av 98 stasjoner, 96 pumpebiler, 61 stigebiler, 4 redningsbiler, 75 ambulanser, 2 helikoptere og 2 brannbåter.

CFD er kjent for å holde fast ved tradisjoner. Blant annet bruker brannkonstablene gammeldagse, gummierte frakker og tradisjonelle brannstøvler som er brettet ned ved kneet. Brannbilene er røde, men med et sort felt på øvre del, som har sin bakgrunn i farven på kalesjen på de eldste brannbilene.

Referanser
----------

1. ↑  .
2. ↑  Om CFDs operasjonsdivisjon

Eksterne lenker
---------------

* (en) Offisielt nettsted Rediger på Wikidata

* (en) Chicago Fire Department – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
Kart over Hawaiiøyene.
**Hawaiiøyene**, tidligere kjent som **Sandwichøyene**, er en øygruppe på i alt åtte større øyer. I tillegg kommer flere atoller, småøyer, skjær og undersjøiske rev. Øygruppa har fått sitt navn etter den største og sydligste øya, Hawaii. Den nordligste er Kure-atollen. Alle øyene, med unntak av Midwayøyene, utgjør den amerikanske delstaten Hawaii.

Hawaiiøyene ble oppdaget av europeerne da kaptein James Cook i januar 1778 gikk i land i Waimea på Kauai. Han ga arkipelet navnet *Sandwichøyene*, etter John Montagu, 4. jarl av Sandwich.

Øyene består av en rekke undervannsskjær som strekker seg 2400 km mellom den 19° N og 29° N breddegrad i det nordlige Stillehavet. Øygruppa er i realiteten de høyeste fjelltoppene i den store undersjøiske fjellkjeden Hawaii–Emperor seamounts. Denne er dannet av vulkansk aktivitet fra en såkalt søylestrøm i jordskorpen. Med en beliggenhet omkring 3 000 km fra det nærmeste kontinentet, er Hawaiiøyene den mest isolerte øygruppa i verden.

Se også
-------

* Hawaiifinker

Referanser
----------

1. ↑  Hawaii *Encyclopedia.com*
2. ↑  Macdonald, Abbott, and Peterson; *Volcanoes in the Sea. The Geology of Hawaii*, andre utgave, University of Hawaii Press, Honolulu 1984.

Eksterne lenker
---------------

* (en) Islands of Hawaii – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** LCCN **·** NKC **·** GeoNames
 |
**Hawes** er en liten markedsby i det administrative distriktet Richmondshire i det engelske grevskapet North Yorkshire. Historisk lå den i North Riding av Yorkshire, og fikk charter som markedsby i 1699. Hawes ligger ved hodet av dalen Wensleydale i nasjonalparken Yorkshire Dales, og elven Ure renner gjennom på nordsiden av byen. Sognet Hawes omfatter også grenden Gayle. Utenfor byen rager Great Shunner Fell. Byen ligger rundt 50 km vest for Northallerton. I henhold til folketellingen i 2011 er det kun 887 innbyggere i byen.

Blant severdigheter i området finner man fossen Hardraw Force og Buttertubs Pass som forbinder Wensleydale med Swaledale. Noe lenger ned i dalen ligger Aysgarth-fallene. Hawes er et av de mest besøkte stedene i nasjonalparken. I byen finnes Yorkshire Dales Museum og Hawes Creamery som produserer osten Wensleydale.

Referanser
----------

1. ↑  «Hawes (North Yorkshire)», *City Population*
2. ↑  «Area: Hawes (Parish)» Arkivert 11. mars 2016 hos Wayback Machine. mer omfattende statistikk, Office for National Statistics (ONS)

Eksterne lenker
---------------

* (en) Hawes – kategori av bilder, video eller lyd på Commons Rediger på Wikidata

 Hawes hos Wikivoyage

* «Hawes», Yorkshire.com
* «Hawes», Wensleydale

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames
 |
**Marcus Stephen** (født 1. oktober 1969 i Anetan) var Naurus president og tidligere vektløfter.

Han spilte først australsk fotball for det lokale laget Aces, men bestemte seg for å satse på vektløfting. I 1989 ble Nauru Weightlifting Federation (NWF) startet, for å la den til da eneste profesjonelle vektløfter, Stephen, drive internasjonalt.

Han deltok for første gang i en internasjonal konkurranse i OL i Barcelona i 1992. Siden det på den tiden ikke var noen olympisk komité på Nauru, løftet han i stedet for Samoa. I 1993 ble en komité startet, så Stephen kunne konkurrere for sitt hjemland i OL i Atlanta i 1996 og OL i Sydney i 2000. Stephen fikk bære den olympiske fakkelen på dens stopp i Nauru.

Hans største suksess var imidlertid i Commonwealth Games: I 1990 vant han overraskende gull i vektklassen 60 kg. I vektklassene 1994 og 1998 vant han i henholdsvis vektklassene 59 kg og 62 kg tilsammen tre gull. I hans siste deltagelse i Manchester i 2002 vant han tre sølv i vektklassen 62 kg.

Hans største suksess i 1999 var at han fikk sølvmedaljen i vektklassen 62 kg i VM i Aten, og ble viseverdensmester.

Siden 1997 har han vært økonomisk ansvarlig i den nauriske OL-komiteen. 3. mai 2003 ble Stephen valgt inn i parlamentet for valgkretsen Anetan. I René Harris' siste periode, fra 8. august 2003 til 22. juni 2004, var Stephen finans- og utdanningsminister. Han mistet imidlertid sitt sete da Ludwig Scotty ble president igjen. I oktober 2004 ble han gjenvalgt til parlamentet.

19. desember 2007 ble Stephen president i landet etter at den tidligere presidenten Ludwig Scotty ble besluttet fjernet i et mistillitsvotum, på grunn av anklager om korrupsjon. Stephen satt som president til 10. november 2011.

Referanser
----------

1. ↑  Prensa Latina (19. desember 2007). «Nauru President Ousted by Weightlifter». Besøkt 20. desember 2007.

Eksterne lenker
---------------

* (en) Marcus Stephen – Olympedia Rediger på Wikidata

* (en) Marcus Stephen – Sports-Reference (OL-resultater – arkivert) Rediger på Wikidata

* (en) Marcus Stephen – Commonwealth Games Federation Rediger på Wikidata

| * v
* d
* r
Naurus presidenter |
| --- |
| Hammer DeRoburt **·** Bernard Dowiyogo **·** Lagumot Harris **·** Kennan Adeang **·** Kenos Aroi **·** Ruben Kun **·** Kinza Clodumar **·** René Harris **·** Derog Gioura **·** Ludwig Scotty **·** Marcus Stephen **·** Frederick Pitcher **·** Sprent Dabwido **·** Baron Waqa **·** Lionel Aingimea **·** Russ Kun | Naurus flagg |

Portal: Nauru

|  |  |
| --- | --- |
| Oppslagsverk/autoritetsdata | Prabook
 |
**Alice Calaba** (født 23. januar 2002) er en italiensk alpinist, som representerer klubben SC Gressoney Monte Rosa.

Idrettskarriere
---------------

### Sesongen 2018/19

Calaba deltok i sitt første FIS-renn i november 2018, i storslalåm i Solda i Italia, der hun kjørte ut. Hun fikk sin første pallplass i et FIS-renn 22. februar 2019, da hun kom på tredjeplass i super-G i Antagnod i Italia. Under Italiensk mesterskap i alpint 2019 i mars kom hun på 33.-plass i utfor, 15.-plass i kombinasjonen og 22.-plass i super-G. Hun deltok også i Italiensk juniormesterskap i alpint 2019, og kom der på 22.-plass i super-G, 17.-plass i slalåm og delt 17.-plass i parallellslalåm.

### Sesongen 2019/20

Hun deltok i alpint under Vinter-OL for ungdom 2020. Der kom hun på sjetteplass i super-G, der Amelie Klopfenstein fra Sveits vant. I den påfølgende kombinasjonen falt hun ned til 14.-plass. I storslalåm kom hun på tiendeplass, og i slalåm kom hun på 16.-plass.

Hun deltok i ett renn i Europacupen i alpint 2019/20, men fikk ingen poeng i denne kontinentalcupen.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑   www.olympedia.org, besøkt 16. mai 2020[Hentet fra Wikidata]
3. ↑  FIS - *Alice Calaba - Results*, besøkt 24. mars 2020.
4. ↑  Lausanne 2020 - *Alpine Skiing: Women's Super-G* Arkivert 19. mars 2020 hos Wayback Machine. besøkt 24. mars 2020.
5. ↑  Lausanne 2020 - *Alice Calaba* Arkivert 24. mars 2020 hos Wayback Machine. besøkt 24. mars 2020.
6. ↑  FIS - *Cup Standings - Europa Cup 2020*, besøkt 24. mars 2020.

Eksterne lenker
---------------

* (en) Alice Calaba – Olympics.com Rediger på Wikidata

* (en) Alice Calaba – Olympedia Rediger på Wikidata

* (en) Alice Calaba – FIS (alpint) Rediger på Wikidata

* (en) Alice Calaba – TheSports.org Rediger på Wikidata
* (en) Profil hos Vinter-OL for ungdom 2020 Arkivert 24. mars 2020 hos Wayback Machine.
Italiensk klosterseng med under- og overlaken på maleri av Fra Angelico fra rundt 1440.
**Laken** er en del av sengetøyet som er et stort tøystykke til å dekke underlaget (madrassen) i ei seng med. Et tilsvarende laken kan også legges mellom kroppen og overbredslet (sengeteppet) hvis en ikke bruker dyne. Lakenet brettes da gjerne over teppet øverst og kalles **overlaken** i motsetning til **underlakenet** oppå madrassen. Et laken beskytter personen og underlaget mot skitt og gjør reinholdet av madrass og tepper enklere.

Materialer og typer
-------------------

Laken har tradisjonelt vært vevd av lin, men bomull har i dag nesten overtatt helt. Silke og glatt sateng brukes til ekstra fint sengetøy. Fine lakener kunne tidligere bli ustyrt med både monogram og blondekanter.

Laken med sydde hjørner eller strikk, såkalte **strekklaken**, er lettere å legge på madrassen hvis de holder samme størrelse. **Lakenpose** er et tynt, lett laken sydd som en sekk til bruk sammen med sovepose eller med dyne og pute for å unngå å legge nytt dynetrekk, putevar og laken på senga. Egne lakenposer brukes særlig av reisende på fjellstuer og vandrerhjem.

Sengelaken
Laken, putevar og dynetrekk kjøpes i dag ofte under betegnelsen «sengesett» og har da som regel samme farge, mønster eller dekor.

Annet
-----

Ordet «laken» (fra lavtysk) betydde opprinnelig et firkantet stykke hvitt lerretstøy til forskjellig bruk, særlig til å dekke noe. Nå brukes laken bare som forkortelse for **sengelaken**.

I tidligere tider ble hvitt sengetøy, duker o.l. av lin lagt ut i sola til bleiking, glatting og eventuelt tørking. I dag er det flere steder i Norge som har navnet «Bleikeplassen», «Bleikevollen» eller liknende oppkalt etter slik bruk. Mange mener forøvrig at sengetøy som tørker ute, dufter bedre enn tøy som har hengt inne.[]

Nyvasket sengetøy oppleves kjøligere fordi det er ofte er glattere enn brukt. Samme effekt oppnås med sengetøy av silke.

Vogge med sengetøy fra Slovenia. Overlakenet er brettet over kanten på teppet og dekorert med tradisjonelt broderi og kniplingskant.
Spøkelser framstilles i populærkulturen ofte som hvite lakener etter den gamle skikken med likkleder eller dekkelakener over de døde. Sammenknyttede lakener brukes ellers ofte som brann- eller flukttau i vitsetegninger og filmer.

Et blodig laken etter en bryllupsnatt har i visse kulturer blitt vist fram til familie og slekt som bevis på brudens jomfrudom og ærbarhet.

Se også
-------

* Seng
* Pute
* Dyne
* Dynetrekk
* Madrass
* Stikklaken

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data)
 |
**Alice Foccroulle** (1985–) er en belgisk sopran.

Alice Foccroulle er datter av den kjente belgiske organisten Bernard Foccroulle. Hun begynte å synge i svært ung alder, og var med i barnekoret til Brussels operahus fra sjuårsalderen.

Etter to år studier i kunsthistorie og musikkvitenskap ved universitetet i Brussel, begynte hun i 2005 ved musikkhøyskolen i Köln der hun studerte med Joseph Protschka og senere med Christoph Prégardien. Hun avla sin diplomeksamen i 2011.

Fra 2010/2011 har Alice Foccroulle sunget i *Collegium Vocale Gent* under Philippe Herreweghes ledelse. Hun er også sopran i ensembelet *L'Autre mOnde*, som hun dannet sammen med seks instrumentalmusikere hun ble kjent med i Tyskland. Med dette ensembelet oppfører hun musikk som spenner fra barokk til samtidsmusikk.

Alice Foccroulle er influert av de belgiske sopranene Greta De Reyghere og Sophie Karthäuser, og ellers Bernarda Fink og Susan Chilcott.

Diskografi i utvalg
-------------------

* 2015: Johann Hermann Schein: *Ich will schweigen*, ensembelet InAlto under ledelse av Lambert Colson. Med Alice Foccroulle, Béatrice Mayo-Felip og Reinoud Van Mechelen
* 2016: Antonio Bertali: *La Maddelena*, ensembelet *Scherzi Musicali* under ledelse av Nicolas Achten. Med Deborah Cachet, Alice Foccroulle, Luciana Mancini, Reinoud Van Mechelen, David Szigedvari.
* 2016 : *Schütz & His Legacy* Alice Foccroulle og ensembelet *InAlto* under ledelse av Lambert Colson

Kilder
------

* Presentasjon av Alice Foccroulle Arkivert 2. februar 2017 hos Wayback Machine. ensemblet *l'Autre mOndes* websider

Eksterne lenker
---------------

* (en) Alice Foccroulle på Discogs Rediger på Wikidata

* (en) Alice Foccroulle på MusicBrainz Rediger på Wikidata

* (en) Alice Foccroulle på Spotify Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |
**Albert Andersson** (født 6. mai 1881 i Lillesand, død 20. april 1960 på Brentemoen i Lillesand kommune) var en norsk maler. Han var kjent som Lillesands bymaler, ofte med koloristisk avstemte skildringer fra sin hjemby i et naivistisk formspråk. Han malte også portretter, noen kan man blant annet kan finne i Vestre Moland kirke, Tingsalen i Lillesand og i Norsk Sjøfartsmuseum i Oslo. Mange av ordførerportrettene i Lillesand rådhus er malt av Andersson.

Han var utdannet ved Harriet Backers malerskole (1902-1903), Kunstnernes studieskole i København under Laurits Tuxen (1903-1904) og Académie Colarossi i Paris under Christian Krohg (1904-1905). Albert Andersson deltok på Høstutstillingen i 1913 og 1914 og stilte ut i datidens ledende galleri Blomqvist Kunsthandel (1907, 1911 og 1934).

Referanser
----------

1. ↑   Artists of the World Online, oppført som Albert Anderssen, AKL Online kunstner-ID 42155540[Hentet fra Wikidata]
2. ↑   Norsk kunstnerleksikon, oppført som Albert Anderssen, Norsk kunstnerleksikon ID Albert\_Anderssen, besøkt 9. oktober 2017[Hentet fra Wikidata]
3. ↑   KulturNav, oppført som Albert Anderssen, KulturNav-ID f9ccce4d-d149-4e96-ba65-c9d394cd642e, besøkt 9. oktober 2017[Hentet fra Wikidata]
4. ↑   (besøkt 16. mars 2016)
5. ↑  Gunvald Opstad: *Sørlandet og malerne*, Aschehoug forlag (1991), s. 85-86

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |
**Lakk** er et materiale som brukes til overflatebehandling.

Asiatiske kunstneriske lakkarbeider benytter den giftige saften/harpiksen til lakktreet; Det å bruke saft som blir til harpiks er muligens opprinnelsen til lakken.

Det finnes lakk, slik som lakken på Stradivarius violiner, hvor oppskriften for bestanddelene har vært hemmelig og/eller gikk tapt; Man antar at oppskriften bestod hovedsakelig av harpiks og løsemidler.

Senere lakktyper har benyttet mange andre materialer.

Uten tilsetning av pigment vil lakk være relativt klar og gjennomsiktig, men fargesetter underlaget noe alt etter hvilken basis den er fremstilt på. Derfor vil noen lakktyper egne seg til lyse underlag, mens noen vil fargesette/misfarge underlaget. Ved tilsetting av pigmenter vil lakk falle inn i gruppene beis eller maling siden basis-stoffene ofte er de samme.

Lakk kan være vannløselig, tynnerløselig eller spritløselig.

Typer
-----

* Politur til eldre og antikke møbler og instrumenter.
* Ferniss er noe brukt til møbelpleie.
* Celluloselakk, tidligere svært mye brukt til å lakkere møbler, men lite brukt nå. Hurtig lufttørkende, men tåler mindre.
* Vinyllakk til interiør og lyse treslag.
* Akryllakk til interiør og lyse treslag.
* Oljelakk til båtlakk og gulvlakk.
* Syreherdende lakk til møbler, paneler, parkett etc.
* Polyuretanlakk til parkett og andre gulvtyper.
* Polyesterlakk slitesterk lakk til møbler, men lite i bruk i Norge.
* Fenollakk til båter.
* Epoksylakk til garasjegulv, vaskeromsgulv og til diverse utebruk.
* UV-lakk kan være flere av de ovenstående lakktyper, men herding skjer ved hjelp av UV-stråler.

Kilder
------

* (no) Lakk i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Universalis **·** GND **·** LCCN **·** NDL
 |
**Myrkorsmåler** (*Rheumaptera subhastata*) er en sommerfugl i gruppen av de egentlige målere (Geometridae). Den er funnet over hele Norge. Den er svært lik på den nært beslektede arten praktkorsmåler (*Rheumaptera hastata*), men er noe mindre.

Utseende
--------

En middelsstor (vingespenn 21 – 28 mm), slank, mørkbrun og hvit måler. Den ligner sterkt på praktkorsmåler (*Rheumaptera hastata*), som den også er nært i slekt med, men kan skilles fra denne på at den er noe mindre, at vingenes grunnfarge er mørkbrun, ikke svart, og at vingenes hvite bånd er noe smalere. **Forvingen** er mørkt gråbrun (sjokoladebrun), nær roten med et smalt, hvitt tverrbånd. Litt innenfor midten er det et hvitt tverrbånd med noen brune flekker i midten (disse danner vanligvis ikke en kontinuerlig strek), litt utenfor midten et hvitt bånd med en mer eller mindre kontinuerlig, brun strek i midten. Det finnes også noen hvite flekker mellom de to båndene. Langs vingens ytterkant går det en, mer eller mindre oppstykket, hvit siksak-linje. **Bakvingen** er lyst gråbrun ved roten, i midten med et bredt, hvitt tverrbånd som har en brun stripe i midten, den ytre delen av vingen er mørkt gråbrun med en eller to hvite flekker.

Levevis
-------

Arten finnes i myrlendt terreng og fuktig, åpen skog. Larvene lever på blåbær (*Vaccinium myrtillus*) og blokkebær (*Vaccinium uliginosus*).

Utbredelse
----------

Arten finnes i Europa, bortsett fra den sørvestre delen og Storbritannia, og videre østover til Stillehavet. Den finnes også over det meste av Nord-Amerika. I Norge er den funnet over praktisk talt hele landet.

Litteratur
----------

* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker
---------------

* (en) *myrkorsmåler* i Encyclopedia of Life Rediger på Wikidata

* (en) *myrkorsmåler* i Global Biodiversity Information Facility Rediger på Wikidata

* (no) *myrkorsmåler* hos Artsdatabanken Rediger på Wikidata

* (sv) *myrkorsmåler* hos Dyntaxa Rediger på Wikidata

* (en) *myrkorsmåler* hos Fauna Europaea Rediger på Wikidata

* (en) *myrkorsmåler* hos ITIS Rediger på Wikidata

* (en) *myrkorsmåler* hos NCBI Rediger på Wikidata

* (en) *Kategori:Rheumaptera subhastata* – bilder, video eller lyd på Wikimedia Commons Rediger på Wikidata
* Nettsiden *Svenska Fjärilar*, med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
«**I Will Wait for You**» er en engelsk versjon av sangen **«Je ne pourrai jamais vivre sans toi»** fra den franske musikalen Paraplyene i Cherbourg (1964). Musikken ble komponert av Michel Legrand og teksten ble skrevet av Jacques Demy. Sangen ble i filmen sunget av rollefiguren Geneviève Emery, spilt av Catherine Deneuve, men for sangene i filmen ble Deneuve dubbet av Danielle Licari. Den engelske teksten av sangen ble skrevet av Norman Gimbel. Denne versjonen ble nominert til Oscarprisen for beste sang i 1966. 

Sangen er spilt inn av mange vokalister, som Frank Sinatra,Astrud Gilberto, Violetta Villas, Trini Lopez, Bobby Darin, Nana Mouskouri (fransk tysk, spansk, italiensk og japansk), Cher, Andy Williams, Petula Clark, Tony Bennett, Vikki Carr, Liza Minnelli, Connie Francis, Beverley Craven, the Walker Brothers, Maria Morlino, Jill Johnson, Lisa Lovbrand, Engelbert Humperdinck, Steve Lawrence, Jack Jones, Matt Monro, og Ray Conniff and His Orchestra and Singers. Av jazzmusikere finner man Oscar Peterson, Gil Evans, Donald Byrd, Louis Armstrong, Kirsti Huke og Richard "Groove" Holmes. 

Sergio Franchi spilte sangen i 1967 på albumet *From Sergio – With Love*.

Roger Williams (musiker) og Herb Alpert & The Tijuana Brass har begge spilt inn instrumentalversjoner av sangen. 

Pust (vokalensemble) har spilt inn en norsk versjon, «Eg vil vent», på platen *Fryktløs* fra 2013. 

Connie Francis-versjonen av sangen ble benyttet i Futurama-episoden «Jurassic Bark».

Referanser
----------

1. ↑   (på en) *Sergio Franchi - From Sergio - With Love*, besøkt 2019-07-18

Eksterne lenker
---------------

* «I Will Wait For You» i Internet Movie Database
* «I Will Wait For You» fremført av Beverley Craven
**Erik Per Sullivan** (født 12. juli 1991 i Worcester i Massachusetts) er en amerikansk skuespiller kjent for sin rolle som Dewey, den yngre broren til mellomste barnet Malcolm, i serien *Malcolm in the Middle*, som var på lufta i USA i seks år. 

Hans far, Fred Sullivan, eier en meksikansk restaurant i Milford i Massachusetts kalt The Alamo.[] Hans mor ble født i Sverige, og ble naturalisert amerikansk statsborger i 2007. Sullivan snakker flytende svensk, og hans familie besøker Sverige nesten hvert år. I ung alder begynte Sullivan å spille piano og saksofon. I en alder av 7 år hadde han et svart belte i taekwondo. Sullivan studerte ved Mount Saint Charles Academy på Rhode Island før han ble overført til Phillips Exeter Academy. I 2009 begynte han studere ved University of Southern California. Sullivan hadde hovedpersonen i skrekkfilmen *Wendigo* fra 2001, og året etter spilte han i filmen *Unfaithful*. Han spilte et foreldreløst barn som led av svake lunger i filmen *The Cider House Rules*.

Eksterne lenker
---------------

* (en) Erik Per Sullivan på Internet Movie Database Rediger på Wikidata

* (sv) Erik Per Sullivan i Svensk Filmdatabas Rediger på Wikidata

* (da) Erik Per Sullivan på Filmdatabasen Rediger på Wikidata

* (da) Erik Per Sullivan på Scope Rediger på Wikidata

* (fr) Erik Per Sullivan på Allociné Rediger på Wikidata

* (en) Erik Per Sullivan på AllMovie Rediger på Wikidata

* (en) Erik Per Sullivan hos Rotten Tomatoes Rediger på Wikidata

* (en) Erik Per Sullivan hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Darbhanga Aviation** var et privat Indisk flyselskap som ble startet av Maharaja Kameshwar Singh fra Darbhanga. Darbhanga Aviation ble opprettet i 1950 og gikk konkurs i 1962.

Historie
--------

Etter andre verdenskrig var mange militærfly blitt overflødige og ble solgt meget rimelig, noe som fristet flere til å starte et flyselskap. Darbhanga Aviation ble startet med tre Douglas DC-3 fly, alle kjøpt fra overskuddsagre i USA.

Ulykker og hendelser
--------------------

Den 30. april 1954 hadde selskapet sitt første havari nær Calcutta. Flyet fløy en ordinær innenlands rute fra Calcutta, India da det havarerte like etter avgang. Den ene motoren tok fyr etter at flyet hadde forlatt rullebanen. Flyet mistet høyde og havarerte i noen palmetrær om lag en km etter rullebanen. To av de åtte passasjerene og hele besetningen på tre mistet livet. De seks som overlevde ble alle kritisk skadet. Selv om motrbrannen var den primære årsak ble piloten kritisert for å ha vært for sen med å nullstille propellen på motoren som tok fyr, og for å stige for brått etter avgang. Begge disse faktorer kan ha medvirket til havariet.

Den 24. mai 1962 havarerte en annen DC-3 i Rajshahi i Bangladesh. Ulykken skyldtes motorkutt i den ene motoren, noe som tvang besetningen til å fortsette på en motor. Etter en stund ble den overopphetet og flyet havarerte...

Det tredje flyet ble solgt til Indias flyvåpen.

Referanser
----------

1. ↑  Airlines - India.
2. ↑  AeroTransport Data Bank
3. ↑  Darbhanga Aviation (ATDB)
4. ↑  SHARPISHMIKE: AVIATION HISTORY/ 4-30-54 Arkivert 6. mars 2008 hos Wayback Machine.

Eksterne lenker
---------------

* To av selskapets tre fly havarerte
***I Still Haven't Found What I'm Looking For*** er en singel av den irske rockegruppen U2.

Dette var den andre singelen fra albumet *The Joshua Tree*, og som forgjengeren *With Or Without You* ble også denne en singelsuksess.

«I Still Haven't Found What I'm Looking For» begynte som sangen «Under the Weather» og hadde en litt annen melodi. Men The Edge mente at «I Still Havent Found...» ville være en bedre tittel, og med en Bono som nettopp hadde oppdaget amerikansk gospel-musikk, ble sangen en mektig hymne om tvil.

Singelen toppet på en sjetteplass i Storbritannia, en førsteplass i USA, men i Norge kom den aldri inn på VG-lista.

Sanger på singelen
------------------

* «I Still Haven't Found What I'm Looking For» (4:37)
* «Spanish Eyes» (3:16)
* «Deep in the Heart» (4:31)

«Spanish Eyes» tar for seg lyst mellom to mennesker, og er skrevet av Bono til sin kone Ali. Sangen har ofte blitt fremført live, og er særlig populær på konserter i Spania. Det er også laget en musikkvideo til sangen i forbindelse med dokumentaren «Outside it's America». «Deep in the Heart» ble droppet fra *The Joshua Tree* siden bandet mente albumet hadde nok sanger som handlet om kjærlighet.

Kilder
------

* 

* (en) I Still Haven’t Found What I’m Looking For på Discogs
**Lakis Lazopoulos** (gresk: Λάκης Λαζόπουλος; født 6. mai 1956 i Larisa) er en gresk dramatiker, skuespiller, satiriker og låtskriver. Hans fødenavn var **Apostolos Lazopoulos** (gresk: Απόστολος Λαζόπουλος).

Liv og virke
------------

Hans karriere som skuespiller og dramatiker begynte i 1979, da han skrev sine aller første tekster som skulle fremføres på teaterscenen. Lazopoulos var en del av de fremvoksende selvstendige teaterproduksjonene som fantes på 1980-tallet i Athen. Siden den gang har han skrevet og fremført i en rekke skuespill, filmer og TV-programmer. Han la opp til en ny tid med politisk satire på gresk kommersielt TV med sine mange allsidige ytelser som fikk utløp i mer enn 15 forskjellige figurer, som ble utført av både mannlige og kvinnelige karakterer, i tillegg til ham selv. Det var Lazopoulos som fikk ideen til den svært populære og kontroversielle TV-serien «10 Mikroi Mitsoi», som ble vist på gresk TV fra april 1992 til mars 2003.

I 1997 var han ansvarlig for den greske versjonen av Disney-animasjonsfilmen *Hercules*. Som skuespiller var han personlig ansvarlig for utførelsen av den greske helten *Filoktetes* og den demoniske smådjevlen Panic. I 2000 skrev han skuespillet til og spilte hovedrollen i den romantiske komedie-filmen *Fovou tous Ellines*.

I dag er han mest kjent for sitt arbeid som komiker av typen standup og for å være i hans eget satiriske TV-show, *Al Tsantiri News*, som sendes to ganger i uken på den kommersielle greske TV-kanalen Alpha TV. Til tross for at det er gjort en innsats for å få til satire og kritikk av personer og hendelser fra over hele den greske politiske og sosiale spektrum, samt å tilby en TV-plattform for vanlige mennesker å kunne ytre sine klager, har programmet blitt kraftig kritisert for å være åpenlyst venstrevridd.

Lazopoulos ble nylig bøtelagt av den statlige TV-overvåkningsmyndigheten for å ha gått utover grensene for vanlig folkeskikk på hans TV-programmer. I svar på myndighetenes bøter på til sammen tjue tusen euro, har Lazopoulos uttalt at han vil fremføre dirkete på sitt TV-show utdrag fra den antikke athenske komedieforfatteren Aristofanes' klassiske komedier for å bevise at hans politisk satire ikke overstiger grensene for anstendighet og etikk. I 2009 ble Lazopoulos, uten hell, saksøkt av en kvinnelig gresk popsanger da hun mente Lazopoulos angivelig hadde framstilt henne ærekrenkende.

Referanser
----------

1. ↑   Autorités BnF, BNF-ID 16991601n, catalogue.bnf.fr, besøkt 4. januar 2022[Hentet fra Wikidata]

Eksterne lenker
---------------

* (en) Lakis Lazopoulos på Internet Movie Database Rediger på Wikidata

* (fr) Lakis Lazopoulos på Allociné Rediger på Wikidata

* (en) Lakis Lazopoulos på AllMovie Rediger på Wikidata

* (en) Lakis Lazopoulos hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data) **·** MusicBrainz **·** Discogs
 |
**«I Want to Tell You»** er en sang av The Beatles som ble skrevet av George Harrison. Den ble først utgitt 6. august 1966 på deres syvende album *Revolver*. Tre dager senere ble «I Want to Tell You» inkludert på den amerikanske utgaven av *Revolver*. Teksten handler om å ha mye man vil fortelle, men at det er vanskelig å få satt ord på det.

Innspilling
-----------

Harrison hadde problemer med å finne på en tittel på sine sanger i 1960-årene. Da «Love You To» ble innspilt, het den først «Granny Smith». Derfor fleipet John Lennon og foreslo «Granny Smith Part Friggin' Two» som foreløpig tittel. Men lydtekniker foreslo epletypen «Laxton's Superb» som arbeidstittel etter hvert som innspillingen startet opp 2. juni 1966 i Abbey Road Studios. De spilte først inn fem gjennomganger av grunnkompet med gitar, piano og trommer. Deretter supplerte de med vokal, harmonivokal, maracas, tamburin og mer piano på tagning 3. Dermed var alle spor på firesporsteipen brukt opp, så produsent George Martin foretok en kopiering/overføring av de fire sporene til to spor på en annen firesporsteip. Ergo hadde de igjen to spor til rådighet. Alle fire medlemmene bidro så med håndklapp på et av de sporene. 3. juni la Paul McCartney på bass på siste tilgjenglige spor, og dette med at bassen ble lagt på til sist, ville etter hvert bli veldig vanlig, spesielt året etter da de spilte inn *Sgt. Pepper's Lonely Hearts Club Band*.

Musikere og instrumenter
------------------------

* George Harrison: elektrisk gitar, håndklapp, vokal
* John Lennon: tamburin, håndklapp, harmonivokal
* Paul McCartney: bass, piano, håndklapp, harmonivokal
* Ringo Starr: trommer, maracas, håndklapp

«I Want to Tell You» er åpningsporet på konsertalbumet *Live in Japan* som Harrison ga ut 13. juli 1992. Opptaket er fra desember 1991,

Referanser
----------

1. ↑  Lewisohn, Mark (1988). *The Beatles Recording Sessions*. New York: Harmony Books. ISBN 0-517-57066-1 s. 200/201
2. ↑  Turner, Steve (2009) *The Stories Behind the Songs 1962 – 1966*, Carlton Books Limited ISBN 978-1-847-32267-8
3. ↑  Lewisohn, Mark (1988). *The Beatles Recording Sessions* s. 81/82

Eksterne lenker
---------------

* «I Want to Tell You» på The Beatles' offisielle webside
* Sangteksten (hentet fra George Harrisons offisielle webside)
**Erik «Pi» Pierstorff**
(født 15. februar 1926 i Oslo,
død 18. september 1984 på Lillehammer)
var en norsk filolog, journalist og teatermann.

Etter examen artium 1944 studerte han litteratur ved Colgate University 1945-47 og
jobbet i Associated Press i 1949-50. Etter studier ved Sorbonne 1951-52, 
i Sverige og mag.art. fra
Universitetet i Oslo 1957 ble han journalist i Morgenbladet i et par år og
ballettfilmer for Sveriges Radio. Han var gift med Thea Stabell 1962-72, 
teatersjef ved Trøndelag Teater 1966-70 med en ung Stein Winge som assistent.
Han brakte inn svenske Eva Sköld og ga den unge Kjetil Bang-Hansen 
sin regidebut i 1967. Foreningen PLUTO var Pierstorff Lar Unge Talenter Opptre.
Videre ble han blant annet kjent for å innlemme Wesensteen i reportoiret, da i kvartett med
Svein Wickstrøm og Bo Hermansson (1968). Etter mye konflikter ble han
etterfulgt av Arne Aas 1970, hvorpå Pierstorff ble
dramaturg ved Nationaltheatret 1970-75 og teaterkritiker for Dagbladet 1975-84.
Den siste tiden var han leder i Teaterkritikerlaget. Pierstorff døde av hjerneblødning.
Han oversatte også, blant annet Hvem er Ernest.

Utgivelser
----------

* *T. S. Eliot and the Dilemma of the Modern Theatre, Being Some Notes on Theatre as Creative Imagination* (Universitetet i Oslo, 1957). Avhandling.
* *I min fars hus-* (1962). Essay i samarbeid med Øyvind Foss
* *Teater på spill* (1971). Om teaterpolitikk.
* *Når det kommer til stykket*. Med Kjetil Bang-Hansen og Örjan Wiklund, om oppsetningen av En folkefiende

Referanser
----------

1. 1 2 3   Norsk biografisk leksikon, nbl.snl.no[Hentet fra Wikidata]
2. ↑  (no) Erik Pierstorff i Store norske leksikon

Eksterne lenker
---------------

* (no) Erik Pierstorff hos Nationaltheatret Rediger på Wikidata

* (no) Erik Pierstorff hos Sceneweb Rediger på Wikidata


|  |  |  |
| --- | --- | --- |
| Forgjenger:**Kirsten Henriksen** | **Teatersjef ved Studentteatret i Oslo**(1952–1953) | Etterfølger:**Marie Takvam** |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** VIAF **·** GND
 |
**Den nye æra i Preussen** (tysk: Neue Ära) var perioden fra høsten 1858 til våren 1862. Perioden ble innledet med Wilhelm Is oppnevning av den liberale regjeringen til Karl Anton von Hohenzollern-Sigmaringen (1811–1885). Wilhelm hadde overtatt tronen for sin syke bror Fredrik Vilhelm IV. Dette markerte slutten på den reaksjonære æra, og skapte store forhåpninger hos de liberale. Det kom imidlertid ikke til noen enighet mellom de liberale og monarkiet. Som avslutning på den nye æra, regnes den prøyssiske forfatningskonflikten og utnevnelse av Otto von Bismarck som ministerpresident.

Referanser
----------

1. ↑  Museum, Stiftung Deutsches Historisches. «Gerade auf LeMO gesehen: LeMO Biografie». *www.dhm.de* **(tysk)**. Besøkt 29. november 2022.
2. ↑  Museum, Stiftung Deutsches Historisches. «Gerade auf LeMO gesehen: LeMO Das lebendige Museum Online». *www.dhm.de* **(tysk)**. Besøkt 29. november 2022.
3. ↑  «rbb Preußen-Chronik | Begriff: Neue Ära». *www.preussenchronik.de*. 21. mai 2008. Besøkt 29. november 2022.
**Nepals politiske system** har siden 28. mai 2008 vært basert på en republikansk styreform. Fram til dette tidspunktet var landet et konstitusjonelt monarki. 

I dag er Statsministeren fremdeles statsoverhode og regjeringssjef. Nepal har flerpartisystem. Utøvende makt utøves av regjeringen. Lovgivende makt is vested in både regjeringen og Nepals Representantenes hus.

23. desember 2007 ble det gjort avtale om å oppløse monarkiet og landet gå over til å bli republikk. En republikk kan etableres i 2008 forutsatt simpelt flertall i den lovgivende forsamling.

Politiske partier
-----------------

Siden slutten på 1940-tallet har makten i Nepalsk politikk ligget hos tre separate politiske strømninger; Nepals Kongressparti,  kommunister og rojalister. For tiden er Nepals kommunistiske parti (maoistisk) størst med 30% av stemmene ved valget i 2008 og leder den sittende regjering.

Medlemskap i internasjonale organisasjoner
------------------------------------------

AsDB, CCC, CP, ESCAP, FAO, FN, G-77, IBRD, ICAO, ICFTU, ICRM, IDA, IFAD, IFC, IFRCS, ILO, IMF, IMO, Intelsat, Interpol, IOC, IOM, ISO (korrespondent), ITU, MONUC, NAM, OPCW, SAARC, UNCTAD, UNESCO, UNIDO, UNIFIL, UNMIBH, UNMIK, UNMOP, UNMOT, UNTAET, UPU, WFTU, WHO, WIPO, WMO, WToO, WTrO (søker)

Norges engasjement i Nepal
--------------------------

Norges var de første som tok kontakt med maoistene i 2006, og har vært sentral støttespiller for fredsprosessen. I februar 2008 var statsminister Jens Stoltenberg på statsbesøk i Nepal. Norge var i begynnelsen av mai 2008 det første landet i verden på politisk besøk i Nepal etter valget i april.

En bombe gikk av utenfor porten til den norske ambassaden i Katmandu den 16. mai 2008. Det ble funnet et brev som setter bomben i sammenheng med den aktive norske støtten til fredsforhandlingene i Nepal.

Referanser
----------

1. ↑  Gurubacharya, Binaj (24. desember 2007). «Nepal to Abolish Monarchy». Time. Arkivert fra originalen 25. desember 2007. Besøkt 26. desember 2007.  «Arkivert kopi». Arkivert fra originalen 25. desember 2007. Besøkt 17. mai 2008.
2. ↑  Artikkel i Dagbladet
3. ↑  Artikkel i Aftenposten

Litteratur
----------

* Jonathan Gregson. 2002. *Massacre at the Palace: The Doomed Royal Dynasty of Nepal*. New York: Hyperion. ISBN 0-7868-6878-3. (USA-vennlig fremstilling).

Eksterne lenker
---------------

* The Interim Constitution of Nepal, 2063 (2007)
* The Constitution of The Kingdom of Nepal, 2047 (1990) (terminated by the Interim Constitution)

|  |  |
| --- | --- |
| Oppslagsverk/autoritetsdata | LCCN
 |